ΓΡΑΠΤΗ ΕΡΩΤΗΣΗ E-2787/99

υποβολή: Bart Staes (Verts/ALE) προς την Επιτροπή

(18 Ιανουαρίου 2000)

Θέμα: Κοινοτικές χρηματοδοτήσεις στη Σχολή Σαρδηνιακής Γλώσσας και Πολιτισμού του Quartu S. Elena

Στο Δήμο Quartu S. Elena η πρώτη σχολή σαρδηνιακής γλώσσας στο νησί κινδυνεύει να κλείσει γιατί οι αναμενόμενες χρηματοδοτήσεις από το Διαμέρισμα Σαρδηνίας και την Ευρωπαϊκή Ένωση δεν έχουν ακόμη φθάσει,πάρχει δε κίνδυνος να διακοπούν τα μαθήματα για το σχολικό έτος 1999-2000 όπου ήδη έχουν εγγραφεί πολλοί μαθητές. Ο Δήμος Quartu S. Elena, πρωτοπόρος στην επίσημη χρήση της τοπικής γλώσσας (ακόμη και στα εσωτερικά του έγγραφα) θα μπορούσε ήδη να διακόψει μια πολιτιστική πρωτοβουλία που το 1998 γνώρισε πρωτοφανή επιτυχία με 11 κύκλους μαθημάτων και συμμετοχή 300 περίπου ατόμων. Στόχος της σχολής ήταν να καταφέρουν στο τέλος όλοι να καταλαβαίνουν, να διαβάζουν και να γράφουν τη σαρδηνιακή διάλεκτο, πρόγραμμα προώθησης που ξεκίνησε με την άφιξη των περιφερειακών χρηματοδοτήσεων βάσει του Νόμου 26, ανερχομένων σε 20.000 ECU εκ μέρους της Ευρωπαϊκής Κοινότητας και 50 εκατ. λιρεττών εκ μέρους του Δήμου. Το συνολικό ποσόν ανήλθε σε 150 περίπου εκατ. λιρέττες και επέτρεψε την έναρξη δωρεάν μαθημάτων για ενήλικες και παιδιά.

Σήμερα δενπάρχουν πλέον πόροι για να συνεχιστούν τα μαθήματα και ο Δήμος Quartu S. Elena προέβη σε έκκληση προς την Ευρωπαϊκή Ένωση και τον Δήμο Σαρδηνίας προκειμένου να μην περικοπούν οι χρηματοδοτήσεις. Αφούπέβαλε τις αιτήσεις για τη χρηματοδότηση του προγράμματος «Deu fueddu su sardu», το Δημοτικό Συμβούλιο συμμάχησε επίσης με την καταλανική σχολή της Xabia στην περιοχή της Βαλένθια και με το Πανεπιστήμιο της Κορσικής προετοιμάζοντας έναν κύκλο μαθημάτων που θα έπρεπε να έχει ήδη αρχίσει.. Ο Δήμος Quartu έλαβε στη συνέχεια μέρος σε μια προκήρυξη διεθνούς διαγωνισμού με στόχο την προστασία και την προώθηση του πλούτου της ευρωπαϊκής πολιτιστικής κληρονομιάς που αποτελείται από ένα μωσαϊκό άνω των 50 γλωσσικών κοινοτήτων.

Δεδομένης της σημασίας και της σοβαρότητας του διδακτικού και πολιτιστικού αυτού προγράμματος που είναι αφιερωμένο σε μια περιφερειακή και μειονοτική γλώσσα η οποία αναγνωρίζεται επισήμως από το Ευρωπαϊκό Γραφείο των Λιγότερο Διαδεδομένων Γλωσσών, θεωρεί η Επιτροπή αναγκαίο να παρέμβει αμέσως για τη χρηματοδότηση των δραστηριοτήτων της Σχολής Σαρδηνιακής Γλώσσας και Πολιτισμού του Quartu S. Elena, εμποδίζοντας έτσι το κλείσιμο της δομής αυτής;

Απάντηση της κ. Reding Εξ ονόματος της Επιτροπής

(10 Φεβρουαρίου 2000)

Η εκμάθηση και η διάδοση των μειονοτικών γλωσσών συμβάλλουν στη διατήρηση της γλωσσικής και πολιτιστικής ποικιλότητας της Ένωσης. Η Κοινότητα προωθεί τις αυτόχθονες περιφερειακές και μειονοτικές γλώσσες με την εφαρμογή της δράσης «Προώθηση και διαφύλαξη των περιφερειακών και μειονοτικών γλωσσών και πολιτισμών» που χρηματοδοτείται από τη γραμμή προϋπολογισμού B3-1000.

Η σχολή σαρδηνιακής γλώσσας του Quartu S. Elena έλαβε κοινοτική ενίσχυση για την έναρξη σχεδίου ως δοκιμαστικού σχεδίου το 1998. Η προτεραιότητα της κοινοτικής ενίσχυσης και η αναγκαία προστιθέμενη αξία ευνοούν τις νέες πρωτοβουλίες που δεν θα μπορούσαν να πραγματοποιηθούν χωρίς τη βοήθεια της δράσης της Κοινότητας. Αν και το σχέδιο παρουσιάστηκε το 1999, καταχωρήθηκε στον εφεδρικό κατάλογο σχεδίων διότι προέκυψαν άλλα σχέδια καλύτερης ποιότητας ή πιο επείγοντα και δυστυχώς τα δημοσιονομικά περιθώρια δεν επέτρεψαν τη χρηματοδότησή του.